Սամուելյանը նշում է, որ թեպետ այն հուշարձան չէ, բայց մետրոյի կայարանները, որպես մոդեռնիզմի նմուշ, իհարկե, պետք է արժեւորվեն եւ ստանան հուշարձանի կարգավիճակ, որը մի քիչ երկարատեւ գործընթաց է։ Ավելին, ըստ նրա, մոտ 650 հուշարձան ունի նորահայտի կարգավիճակ, եւ սպասում են «Հուշարձանների պահպանության մասին» օրենքում որոշակի փոփոխությունների, որպեսզի դրանից հետո հնարավոր լինի այդ նորահայտ հուշարձանները մտցնել ցուցակի մեջ։ «Այսքան տարի մենք կարգավորել ենք այդ պրոցեսը եւ փորձել ենք առաջ տանել»,- ասում է նա ու նշում, որ, միանշանակ, դրական է վերաբերվում պատմական հուշարձանների ցանկը նորերով համալրելու վերաբերյալ նախարարության վերջին հայտարարությանը․ «Ինչքան շուտ պահպանվի, այնքան՝ լավ․ թե՛ մարդածին խնդիրներից զերծ կմնա, թե՛ բնածին խնդիրներից»։